**7.1**

**Obvezna priloga**

**Priloga 1**

**Obrazec ponudbe in izjava o sprejemanju razpisnih pogojev ter resničnosti predloženih podatkov**

**Fotokopija izpiska iz poslovnega registra in prevod v slovenski jezik**

*Opozorilo: Ponudniki naj fotokopijo izpiska iz poslovnega registra in prevod v slovenski jezik predložijo samo, če niso vpisani v Poslovni register Slovenije.*

**Obrazec ponudbe**

|  |  |  |
| --- | --- | --- |
| 1. | Firma ali skrajšana firma ponudnika, ki izhaja iz Poslovnega registra Slovenije, ki ga vodi Agencija Republike Slovenije za javnopravne evidence in storitve, oziroma firma ali skrajšana firma ponudnika, ki izhaja iz primerljivega registra v drugi državi |  |
| 2. | Država, v kateri je registriran ponudnik |  |
| 3. | Zakoniti zastopnik ponudnika |  |
| 4. | Matična številka ponudnika[[1]](#footnote-1) |  |
| 5. | Naslov sedeža ponudnika |  |
| 6. | Predmet javnega razpisa | **Pet pravic razširjanja televizijskega programa v digitalni radiodifuzni tehniki na območju med Koprom in Sečovljami** |
| 7. | Ime programa, s katerim ponudnik kandidira |  |
| 8. | Država, v kateri je pridobljeno dovoljenje za izvajanje televizijske dejavnosti ali ustrezno oz. primerljivo dovoljenje |  |

**Izjava ponudnika**

Izjavljamo, da smo seznanjeni z vsebino razpisne dokumentacije in sprejemamo njena določila. Strinjamo se s pogoji izvrševanja pravice razširjanja televizijskega programa v digitalni radiodifuzni tehniki na območju med Koprom in Sečovljami, ki so opredeljeni v točki 1 (Predmet javnega razpisa in zahteve v zvezi s predmetom javnega razpisa) te razpisne dokumentacije. Izjavljamo, da so podatki, ki so podani v ponudbeni dokumentaciji, resnični, ter da kopije priloženih listin ustrezajo originalu. Jamčimo za podane podatke, njihovo resničnost in ustreznost kopij listin.

Izjavljamo, da zoper ponudnika ni začet postopek prisilne poravnave, stečaja ali prisilne likvidacije.

(kraj in datum) (žig in podpis)

(ime in priimek)

­­­­­­­­­­­­­­­­­

**7.2**

**Obvezna priloga**

**Priloga 2**

**Pooblastilo za zastopanje v postopku javnega razpisa in upravnem postopku podelitve pravic razširjanja**

*Opozorilo: Ponudniki naj to prilogo izpolnjujejo samo v primeru, če zakoniti zastopnik ne podpisuje ponudbe.*

**POOBLASTILO ZA ZASTOPANJE V POSTOPKU JAVNEGA RAZPISA IN UPRAVNEM POSTOPKU PODELITVE PRAVIC RAZŠIRJANJA**

Podpisani [[2]](#footnote-2)

kot zakoniti zastopnik [[3]](#footnote-3)

pooblaščam  [[4]](#footnote-4)

vrsta in št. osebnega dokumenta [[5]](#footnote-5)

pooblaščenčev naslov za vročanje [[6]](#footnote-6)

da v imenu pooblastitelja izvaja vsa dejanja v okviru postopka javnega razpisa za podelitev petih pravic razširjanja televizijskega programa v digitalni radiodifuzni tehniki na območju med Koprom in Sečovljami, ter vsa dejanja, ki jih lahko v okviru upravnega postopka podelitve pravic razširjanja televizijskega programa v digitalni radiodifuzni tehniki izvaja pooblaščenec, ki je fizična oseba.

(kraj in datum) (žig in podpis pooblastitelja)

**7.3**

**Obvezna priloga**

**Priloga 3**

**Kopija ustreznega oz. primerljivega veljavnega dovoljenja, izdanega v drugi državi članici Evropske unije ali tretji državi, podpisnici Evropske konvencije o čezmejni televiziji Sveta Evrope, in prevod v slovenski jezik**

*Opozorilo: Imetniki dovoljenja za izvajanje televizijske dejavnosti, izdanega v Republiki Sloveniji, naj pod to točko ne prilagajo ničesar, saj bo komisija v vsakem primeru upoštevala podatke iz evidenc agencije.*

**7.4**

**Obvezna priloga**

**Priloga 4**

**Programska ponudba televizijskega programa, s katerim ponudnik kandidira na javnem razpisu**

*Opozorilo: Imetniki dovoljenja za izvajanje televizijske dejavnosti, izdanega v Republiki Sloveniji, naj obrazca ne izpolnjujejo, saj bo komisija v vsakem primeru upoštevala podatke iz evidenc agencije. Pri tem so izjema* *ponudniki, ki kandidirajo s programom, za katerega so v Republiki Sloveniji pridobili dovoljenje za tematski televizijski program v skladu s 35.a členom ZAvMS, ki morajo obrazec izpolniti, z izjemo rubrike pod 2.: »minimalni tedenski obseg trajanja programa«, pri kateri bo komisija v vsakem primeru upoštevala podatke iz evidenc agencije.*

**Programska ponudba televizijskega programa, s katerim ponudnik kandidira na javnem razpisu**

1. Ime programa, s katerim ponudnik kandidira: ……………………………………………………….
2. Minimalni tedenski obseg trajanja programa:

……………………………… ur na teden (največ 168 ur)

1. Navedba posameznih vrst programskih vsebin, ki jih predvaja ponudnik v programu, s katerim kandidira

(pri vsaki od vrst jasno označite samo eno od možnosti DA / NE, sicer se bo upoštevalo, da se predmetna vrsta ne predvaja):

* + - * 1. informativne DA / NE
        2. kulturno-umetniške DA / NE
        3. izobraževalne DA / NE
        4. otroške ali mladinske DA / NE
        5. verske DA / NE
        6. športne DA / NE
        7. kulturno-zabavne DA / NE
        8. zabavne DA / NE

1. Minimalno tedensko povprečje deležev lastne produkcije v dnevnem oddajnem času[[7]](#footnote-7)

najmanj ................. %

1. Minimalni delež produkcije slovenskih avdiovizualnih del v letnem oddajnem času[[8]](#footnote-8)

najmanj .................. %

**Izjava ponudnika**

Izjavljamo, da so podatki, navedeni v obrazcu »Programska ponudba televizijskega programa, s katerim ponudnik kandidira na javnem razpisu«, resnični, točni in popolni.

(kraj in datum) (žig in podpis)

**7.5**

**Neobvezna priloga**

**Priloga 5**

**Izjava o uravnoteženem poročanju v dnevnoinformativnih oddajah**

**Izjava o uravnoteženem poročanju v dnevnoinformativnih oddajah**

Zavezujemo se, da bomo v primeru podelitve pravice razširjanja televizijskega programa v digitalni radiodifuzni tehniki na območju med Koprom in Sečovljami za televizijski program, s katerim kandidiramo, v tem programu spoštovali načelo uravnoteženega poročanja, pri čemer bomo:

* ob sledenju profesionalnim in splošno sprejetim etičnim in estetskim standardom ter vrednotam zagotovili izčrpno, pošteno, resnično in celovito poročanje o dogodkih in dogajanjih;
* ohranjali nepristransko razmerje do vseh oseb in ustanov, tem in dogodkov ter nazorov in političnih opredelitev;
* poskrbeli, da bomo informacije o dogodku ali dogajanju preverili pri različnih virih ter omogočili osebam in organizacijam, na katere se informacije nanašajo, da pojasnijo svoje videnje dogodka oziroma dogajanja;
* gledalcem z enakomerno in enakovredno predstavitvijo raznolikih mnenj in stališč ponudili dovolj vsestranskih informacij, da si bodo o posameznem dogodku, dogajanju ali temi lahko oblikovali svoje mnenje, pri čemer bomo poskrbeli, da bodo dejstva in okoliščine predstavljene celovito ter da bomo do vseh strani ohranili nepristransko držo;
* poskrbeli, da ne bomo omogočali nesorazmernih možnosti za prisotnost v programskem času, izražanje mnenj ali drugo ravnanje, ki bi ga bilo mogoče razumeti kot podporo kateri od političnih opcij ali skupin pritiska;
* poskrbeli, da v našem poročanju o kontroverznih političnih, gospodarskih in drugih javnih temah, brez opredeljevanja za določeno stran predstavimo vse nasprotujoče si poglede in stališča.

(kraj in datum) (žig in podpis)

**7.6**

**Neobvezna priloga**

**Priloga 6**

**Izjava o zagotavljanju proste dostopnosti televizijskega programa**

**Izjava o zagotavljanju proste dostopnosti televizijskega programa**

Zavezujemo se, da bomo v primeru podelitve pravice razširjanja televizijskega programa v digitalni radiodifuzni tehniki na območju med Koprom in Sečovljami za televizijski program, s katerim kandidiramo, zagotovili, da bo televizijski program pri digitalnem radiodifuznem oddajanju na območju med Koprom in Sečovljami gledalcem prosto dostopen, kar pomeni, da gledalci za spremljanje ne bodo potrebovali dodatnih naprav poleg običajnega digitalnega sprejemnika (npr. kartice ali modula za pogojni dostop) oziroma da jim za poslušanje programa ne bo treba plačati dodatnih stroškov poleg običajne naročnine na storitve operaterja.

(kraj in datum) (žig in podpis)

1. Ponudniki, vpisani v Poslovni register Slovenije, vpišejo matično številko, drugi subjekti vpišejo drugo ustrezno identifikacijsko številko, pridobljeno v državi, kjer so registrirani. [↑](#footnote-ref-1)
2. Ime in priimek zakonitega zastopnika pooblastitelja [↑](#footnote-ref-2)
3. Firma ali skrajšana firma, ki izhaja iz Poslovnega registra Slovenije, ki ga vodi Agencija Republike Slovenije za javnopravne evidence in storitve, oziroma firma ali skrajšana firma, ki izhaja iz primerljivega registra v drugi državi [↑](#footnote-ref-3)
4. Ime in priimek ter naslov stalnega prebivališča pooblaščenca [↑](#footnote-ref-4)
5. Vrsta in št. osebnega dokumenta pooblaščenca [↑](#footnote-ref-5)
6. Poseben naslov za vročanje za primer, če se naslov pooblaščenca za vročanje razlikuje od naslova stalnega prebivališča pooblaščenca (če je naslov za vročanje enak naslovu stalnega prebivališča pooblaščenca, se rubrika ne izpolni) [↑](#footnote-ref-6)
7. Tedensko povprečje se izračuna tako, da se sešteje vse dnevne deleže lastne produkcije, dosežene v okviru tedna dni predvajanega programa, in seštevek deli s številom dni predvajanja programa v enem tednu (tj. od 1 do 7). Dnevni delež lastne produkcije je definiran v 85. členu ZMed. V obrazec se vpiše najmanjše možno tedensko povprečje. [↑](#footnote-ref-7)
8. Za potrebe izračuna deleža iz te točke se v letni oddajni čas ne všteva trajanja oglasov in TV prodaje. [↑](#footnote-ref-8)